CELEX: 62020CN0502
Language: mt
Date: 2020-10-05 00:00:00
Title: Kawża C-502/20: Talba għal deċiżjoni preliminari mressqa mill-Cour d’appel de Mons (il-Belġju) fil-5 ta’ Ottubru 2020 – TP vs Institut des Experts en Automobiles

1.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 35/23
            
         
      Talba għal deċiżjoni preliminari mressqa mill-Cour d’appel de Mons (il-Belġju) fil-5 ta’ Ottubru 2020 – TP vs Institut des Experts en Automobiles
      (Kawża C-502/20)
      (2021/C 35/34)
      Lingwa tal-kawża: il-Franċiż
      
         Qorti tar-rinviju
      
      Cour d’appel de Mons
      
         Partijiet fil-kawża prinċipali
      
      
         Rikorrent: TP
      
         Konvenut: Institut des Experts en Automobiles
      
         Domandi preliminari
      
      
                  1)
               
               
                  Id-dispożizzjonijiet tal-Artikoli 5b u 6 tal-Liġi Belġjana tal-15 ta’ Mejju 2007 dwar ir-rikonoxximent u l-protezzjoni tal-professjoni ta’ espert ta’ vetturi bil-mutur, moqrija flimkien mad-dispożizzjonijiet tal-Liġi tat-12 ta’ Frar 2008 li tistabbilixxi qafas ġenerali għar-rikonoxximent ta’ kwalifiki professjonali UE, speċjalment l-Artikoli 6, 8 u 9 jistgħu jiġu interpretati fis-sens li fornitur ta’ servizz li jbiddel il-post ta’ stabbiliment tiegħu fi Stat Membru ieħor, ma jistax jitniżżel, wara din il-bidla fil-pajjiż ta’ oriġini tiegħu, jiġifieri l-Belġju, fir-reġistru ta’ provvisti temporanji u okkażjonali tal-IEA, sabiex jeżerċita hemmhekk attività temporanja u okkażjonali. Tali interpretazzjoni hija kompatibbli mal-libertà ta’ stabbiliment irrikonoxxuta fid-dritt tal-Unjoni?
               
            
                  2)
               
               
                  Id-dispożizzjonijiet tal-Artikoli 5b u 6 tal-Liġi Belġjana tal-15 ta’ Mejju 2007 dwar ir-rikonoxximent u l-protezzjoni tal-professjoni ta’ espert ta’ vetturi bil-mutur, moqrija flimkien mad-dispożizzjonijiet tal-Liġi tat-12 ta’ Frar 2008 li tistabbilixxi qafas ġenerali għar-rikonoxximent ta’ kwalifiki professjonali UE, speċjalment l-Artikoli 6, 8 u 9, interpretati fis-sens li l-kunċett ta’ attività temporanja u okkażjonali jeskludi l-possibbiltà għal fornitur stabbilit fi Stat Membru ta’ oriġini li jwettaq provvisti fi Stat Membru destinatarju jekk huma jkollhom ċerta rikorrenza, mingħajr ma jkunu regolari, jew li l-fornitur ikun permess ikollu hemmhekk ċerta infrastruttura, huma kompatibbli mad-dispożizzjonijiet iċċitati iktar ’il fuq tad-Direttiva 2005/36/KE tal-Parlament Ewropew u tal-Kunsill tas-7 ta’ Settembru 2005 dwar ir-Rikonoxximent ta’ Kwalifiki Professjonali (1)?
               
            
         (1)  ĠU 2005, L 255, p. 22, rettifiki fil-ĠU 2007, L 271, p. 18, fil-ĠU 2008, L 93, p. 28 u fil-ĠU 2014, L 305, p. 115.